As luengas caucasicas noroccidentals que parlan os circasians, abkhasios, abazos y ubikhes son muito pareixitas totas y tienen un alto grau de intercomprensión entre ellas. As autoridatz sovieticas han creyato diferents standards escritos pa os dos grupos cheograficos de parlas circasianas pa evitar que i haiga una sola luenga escrita circasiana. O cabardino escrito se basa en a parla bacsana d'a Cabardia Gran. Entre 1925 y 1938 facioron servir l'alfabeto latín, pero en 1938 as autoridatz sovieticas introducioron l'alfabeto cirilico. L'alfabeto cirilico introdueito pa os dos standards circasians, pa l'abkhasio y l'abazo son variants diferents de l'alfabeto cirilico y totas dificils de fer servir, tot pa evitar que os caucasians nordoccidentals s'entiendan por escrito.